Dnešná mládež

Mladý človek je zvláštny tvor. Vie sa nadchnúť, pohoršiť i obetavo pomôcť. Dospelí o dnešnej mladej generácii veľakrát nemajú iba tú dobrú mienku. Často hovoria, že dnešná mládež je skazená.

      Je veľmi málo takých dospelých, ktorí sa úprimne zamýšľajú sami nad sebou. Položili si niekedy otázku: Vychoval som svoje dieťa tak, aby ma s pribúdajúcimi rokmi nesklamalo? Správanie mladej generácie závisí predovšetkým od výchovy v rodine a od pochopenia dospelých. Mladí ľudia nechcú, aby ich dospelí stále len poučovali. Vzorom pre nich by mal byť ich dobrý príklad. Okrem toho si myslím, že nestačí vo výchove iba hmotné zabezpečenie, ale aj rodinné zázemie, porozumenie a láska, pretože výchova je ako brúsenie diamantu. V mnohých mladých, ktorí to najcennejšie v rodine nenachádzajú, visí hrozba z návyku na drogy. Popri rodine, zvlášť významnú úlohu spĺňajú učitelia a vychovávatelia. Od nich vo veľkej miere závisí, či mladí ľudia budú vychovaní k pravej slobode. A či dokážu formovať v sebe postoj úcty a služby každej osobe. V období dospievania si začína mladý človek klásť množstvo otázok, ktoré sa snaží vyriešiť vlastním spoznávaním prostredia, v ktorom žije a sveta, ktorý ho obklopuje. Na všetky otázky hľadá usilovne odpoveď, aké je jeho miesto vo svete. Mládež si myslí, že jeho životným cieľom sú radovánky. Tie veľmi často končia neúspešne. A tak stále viac sa stupňuje a narastá kriminalita. Mladý človek nedôveruje často ani svojím najbližším. Jeho životným krédom je: „Ver sám sebe.“ Veľa mladých ľudí je takých, ktorým chýba nežnosť, porozumenie, zodpovednosť. Dnešná mládež má aj dobré stránky. Veľakrát sa zapája do rôznych akcii, ktoré prispievajú k ochrane životného prostredia. Spolupracujú s nadáciou červeného kríža, vedú so svojimi rovesníkmi protidrogové stretnutia. 

      Správnemu vzťahu k mladým nie je ťažké sa naučiť. Základné ladenie musí byť v povahe. Akí vlastne sme? „Nuž časy sa menia a my v nich.“ Tak končí jedno latinské príslovie. Zostáva nám len želať si a robiť všetko preto, aby to bolo obojstranne k dobrému. Aby sa mládež nebála zdravého rizika, ale aby sa bála zlého svedomia. 

